Den 52-årige mand har selv boet i Norge, hvor hans opgaver blandt andet var at distribuere hash, men også at få kanaliseret penge fra hashsalget videre til Danmark. Det fortalte den nu dømte selv i Retten i Aalborg onsdag, hvor han tilstod, at han fra september 2021 og frem til slutningen af februar 2022 varm med til at lade 200 kilo hash trænge ind i Norge fra Danmark. Dommen for at medvirke i smuglingen og distributionen har nu kostet ham to år og tre måneder i fængslet. -	Det var det, jeg påstod, så det er jeg godt tilfreds med, og han modtog også dommen, siger specialanklager hos Nordjyllands Politi, Kim Kristian Kristensen. Manden har været frihedsberøvet siden oktober sidste, og han skal fortsætte med at være varetægtsfængslet. Hestetrailer blev brugt til at smugle Under afhøringen i retten ville den 52-årige ikke sætte navn på dem, han har arbejdet sammen. Han forklarede dog, at to af de tre gange, hvor han selv skulle distribuere hashen, var det en person, der fragtede det derop i en hestetrailer. Den person blev tidligere i år dømt for hashsmugling.

Referat:
I Retten i Aalborg blev en mand fra Kronjylland onsdag dømt for at medvirke i en stor hashsag.